I denke viel u frölich dra,  Was mir u Mynesglyche  Der Mutz für Lieb's u Guet's heti tha,  Wie guet mer's alli da hei g'ha,  Geb er het müesse  wyche.  I singe dem der's laugnet z'Trutz:  Mutz! Mutz! Mutz!    Sy Balg het mängem Wärmi gä,  Viel hei am Talpe g'soge  U hei-n-ihm schlechte Dank drum gä.  Me söt se bi d-e-n Ohre nä,  Das sägen i ung'loge.  U drübery no singt me z'Trutz:  Mutz! Mutz! Mutz!    Du guete Mutz! Bist wider da?  Gottlob u Dank vo Herze!  Gell du wott'sch nie me vo-n-is ga?  Mir wei di gern i-n-Ehre ha,  U d's alt Elend verschmerze.  Mir singe Chrütz u Lyde z Trutz  Mutz! Mutz! Mutz!    O Mutz! O Mutz! O Bern! O Bern!  Gott segni di mit Freude!  I ha di wie mys Lebe gern.  Du bist mys Herzes Morgestern,  Nüt soll mi vo dir scheide.  I sung dem Tod, we's sy müesst, z'Trutz  Mutz! Mutz! Mutz!